KIRJALLINEN KYSYMYS E-1851/02 esittäjä(t): Gabriele Stauner (PPE-DE) komissiolle. Komission pankkitilit.



Virallinen lehti nro 192 E , 14/08/2003 s. 0024 - 0026



KIRJALLINEN KYSYMYS E-1851/02 esittäjä(t): Gabriele Stauner (PPE-DE) komissiolle (28. kesäkuuta 2002) Aihe: Komission pankkitilit 1. Voiko komissio toimittaa luettelon kaikista pankeista, jotka hoitavat unionin talousarviosta ja unionin talousarvioon suoritettavat maksut? 2. Voiko komissio kertoa kunkin pankin osalta, kuinka paljon maksutapahtumia ne hoitivat vuosina 2001 ja 2000? 3. Voiko komissio kertoa, milloin, millä perusteella ja mitä menetelmää käyttäen kyseiset pankit on valittu? 4. Voiko komissio kertoa, otettiinko valintaprosessissa huomioon julkisten palvelusopimusten tekemisestä annettu direktiivi tai hankintoja ja sopimuksia koskevat yhteisön varainhoitoasetuksen säännökset? Michaele Schreyerin komission puolesta antama vastaus (23. syyskuuta 2002) 1. Seuraavat unionissa sijaitsevat pankit hoitavat unionin talousarviosta ja talousarvioon suoritettavia maksuja (tilanne 2. syyskuuta 2002): - Keskuspankit - Banque Centrale du Luxembourg - Banque de France - Banque Nationale de Belgique - Banco de Portugal - Banco de España - Banca d'Italia - Bank of England - Bank of Greece - Central Bank of Ireland - De Nederlandsche Bank - Deutsche Bundesbank - Danmarks National Bank - Sveriges Riksbank - Suomen Pankki - National Bank of Norway - Liechtensteinische Landesbank - Central Bank of Iceland - Euroopan investointipankki - Liikepankit - Banque Bruxelles Lambert SA (Belgia) - Fortis Banque SA (Belgia) - KBC Bank NV (Belgia) - Nordea Bank Danmark A/S (Tanska) - Commerzbank AG (Saksa) - Banque Fédérative du Crédit Mutuel (Ranska) - EFG Eurobank Ergasias SA (Kreikka) - Banco Bilbao Vizcaya Argentaria (Espanja) - Bank of Ireland (Irlanti) - Banca Popolare di Sondrio (Italia) - Banca Nazionale del Lavoro (Italia) - Banque et Caisse d'Épargne de l'État (Luxemburg) - ABN AMRO Bank NV (Alankomaat) - Raiffeisen Zentralbank Österreich AG (Itävalta) - Banco Totta e Açores (Portugali) - Okopankki (Suomi) - Skandinaviska Enskilda Banken (Ruotsi) - Postgirot Bank (Ruotsi) - Lloyds TSB Bank plc (Yhdistynyt kuningaskunta) Näiden pankkitilien lisäksi tilejä on omia varoja koskevan asetuksen(1) mukaisesti jäsenvaltioiden valtionkassoissa. Jäsenvaltiot maksavat yhteisöille annetut omat varat näille tileille, ja niitä käytetään suoritettaessa maksuja valtion yksiköille, erityisesti Euroopan maatalouden ohjaus- ja tukirahaston ja joissain tapauksessa rakennerahastojen maksuja. Jotkin jäsenvaltiot ovat nimenneet keskuspankin pitämään omien varojen käyttöön tarkoitettua tiliä. 2. Komissio katsoo, että kysymyksen tässä osassa pyydettyjä tietoja ei tulisi paljastaa, jotta voidaan suojella ammattisalaisuuksia ja liikesuhteita ja välttää kyseisten yritysten kaupallisten etujen vahingoittaminen. 3. Tilit keskuspankeissa Keskuspankkitilejä tarvitaan, koska varoja ei voida siirtää suoraan valtionkassoista tai valtionkassoihin, jotka eivät ole pankkeja. Keskuspankkitilejä käytetään suoritettaessa maksuja valtionkassoista olevilta tileiltä ja valtionkassoissa oleville tileille sekä siirrettäessä varoja liikepankeissa oleville tileille. Joissain jäsenvaltioissa keskuspankkitilejä käytetään myös rakennerahastoihin liittyviin maksuihin. Tilit avataan, kun jäsenvaltio liittyy unioniin. Tilit liikepankeissa Komissiolla on kussakin jäsenvaltiossa tili tai tilejä vähintään yhdessä liikepankissa maksujen suorittamiseksi tahoille, joiden tili on kyseisessä jäsenvaltiossa. Tilit ovat euromääräisiä, mutta euroalueen ulkopuolisissa maissa on myös kansallisen valuutan määräisiä tilejä. Pankit on valittu avoimella tarjouskilpailumenettelyllä ja annettu hankintoja ja sopimuksia käsittelevän neuvoa-antavan komitean käsiteltäväksi, vaikka tämä ei kynnysarvon kannalta (alhaisten maksujen vuoksi) olisi ollutkaan tarpeen. Nykyiset sopimukset tulivat voimaan seuraavina päivinä: - Banque Bruxelles Lambert SA: 22.3.1998 - Fortis Banque SA: 22.3.1998 - KBC Bank NV: 22.3.1998 - Nordea Bank Danmark A/S: 1.9.1997 - Commerzbank AG: 1.3.1998 - Banque Fédérative du Crédit Mutuel: 1.9.1997 - EFG Eurobank Ergasias SA: 1.3.1999 - Banco Bilbao Vizcaya Argentaria: 1.3.1999 - Bank of Irleand: 1.3.1998 - Banca Popolare di Sondrio: 1.4.1998 - Banca Nazionale del Lavoro: 1.4.1998 - Banque et Caisse d'Épargne de l'État: 15.8.1998 - ABN AMRO Bank NV: 1.7.1998 - Raiffeisen Zentralbank Österreich AG: 1.1.2000 - Banco Totta e Açores: 1.3.1998 - Okopankki: 1.1.2000 - Skandinaviska Enskilda Banken: 1.7.2000 - Postgirot Bank: 20.4.1998 - Lloyds TSB Bank plc: 11.3.1998 Tarjouksia otetaan vastaan vain pankeilta, joiden lyhyen aikavälin luottokelpoisuuden jokin tärkeimmistä luokituslaitoksista (Moodys, Standard & Poors, Fitch) on sijoittanut parhaaseen luokkaan kyseisessä maassa. Pankkien on täytettävä tietyt tekniset vaatimukset. Niiden on erityisesti kyettävä käsittelemään SWIFT-järjestelmän välityksellä lähetettyjä komission maksuja sekä lähettämään komissiolle SWIFTin välityksellä tilitapahtumatietoja. Tarjoukset arvioidaan painottamalla määrällisiä (80 %) ja laadullisia (20 %) kriteereitä. Määrällisiä kriteereitä ovat korko ja pankin toimitusmaksut, laadullisia kriteereitä maksujen käsittelyn automaattisuus, maksujen viitekenttien koko ja maksujen toteuttamisajat. 4. Kyllä. Komission yksikön lisäksi hankintoja ja sopimuksia käsittelevä neuvoa-antava komitea on tarkastanut kussakin tapauksessa, että julkisia hankintoja koskevien direktiivien ja varainhoitoasetuksen säännöksiä on noudatettu. (1) Neuvoston asetus (EY, Euratom) N:o 1150/2000, annettu 22. toukokuuta 2000, yhteisöjen omista varoista tehdyn päätöksen 94/728/EY, Euratom soveltamisesta, EYVL L 130, 31.5.2000.